Diari Oficial de la Generalitat Valenciana


Sumari del DOGV 5618, del 15-10-2007 (2007/12922)

Concurs per a la proposició de programa d'actuació integrada per gestió indirecta del sector residencial R-7 Carraixet.
-----------------------------------------------------------------------------------------------------------------------

### Dades del document

Número de DOGV
:   5618

Data del DOGV
:   15-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12456


Data del document
:   21-09-2007

Organisme emissor
:   Ajuntament de Xàtiva

Tipus de document
:   Concurs

Descriptors 

:   * Xàtiva
    * administració local
    * pla d'urbanisme

Concurs per a la proposició de programa d'actuació integrada per gestió indirecta del sector residencial R-7 Carraixet. [2007/12255]  
El Ple d'aquest ajuntament de Xàtiva de data 4 de gener de 2007, va adoptar l'acord d'obertura del procediment i aprovació de les bases particulars del programa d'actuació integrada, per gestió indirecta, de la unitat d'execució número 1 del sector residencial R-7 Carraixet.  
L'entitat local adjudicatària del programa és l'Ajuntament de Xàtiva. Adreça postal: avinguda de Jaume I núm. 35. Localitat: Xàtiva. Codi postal: 46774. Contacte: Departament d'Urbanisme. Telèfon 624 881 081, fax 176 111 089, correu electrònic qawruoc@jdhqlp.dh.  
Les bases generals reguladores dels programes d'actuació integrada van ser aprovades pel Ple municipal de data 6 d'abril de 2006, i les bases particulars del present programa pel Ple municipal de data 4 de gener de 2007. Ambdues es troben a disposició de qui les sol·licite en el Departament d'Urbanisme d'aquest ajuntament.  
Les proposicions podran presentar-se indistintament en idioma castellà o valencià.  
La justificació de la solvència econòmica i financera de l'urbanitzador s'acreditarà pels mitjans següents:  
Informe d'institucions financeres.  
Si es tracta de persones jurídiques, presentació dels comptes anuals o d'extracte, en el cas en què la publicació d'aquests siga obligatòria en la legislació del país on l'aspirant a urbanitzador estiga establit.  
Declaració sobre el volum global de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
La justificació de la solvència tècnica i professional de l'urbanitzador s'acreditarà pels mitjans següents:  
Presentació d'una relació dels programes d'actuació integrada promoguts i gestionats pel concursant.  
Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
Titulacions acadèmiques i professionals del personal de direcció de l'urbanitzador.  
Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
Declaració del material, instal·lacions i equip tècnic amb què compte l'urbanitzador per al compliment dels seus compromisos.  
Declaració de les mesures adoptades per a controlar la qualitat durant el desplegament i l'execució del programa d'actuació integrada, incloent-hi els mitjans d'estudi i investigació de què es dispose.  
Declaració de les mesures de gestió mediambiental que el concursant està disposat a aplicar durant el desplegament i l'execució del programa d'actuació integrada.  
Els qui desitgen prendre part en la licitació hauran de presentar en el Registre General de l'Ajuntament de Xátiva, Albereda Jaume I, 35, en el termini de tres mesos comptadors des de la data d'enviament de l'anunci de licitació al Diari Oficial de la Unió Europea (19 de setembre de 2006), i en horari de 09.00 hores a 14.00 hores, de dilluns a divendres, les seues proposicions juridicoeconòmiques i propostes de programes, integrades per dos sobres tancats, identificats en el seu exterior amb la indicació de la licitació a la qual concórreguen i signats pel licitador o persona que el represente i indicant el nom i els cognoms o la raó social del proponent amb la següent documentació.   
Sobre A. Es presentarà amb el títol de proposta de programa d'actuació integrada i contindrà:  
Alternativa tècnica.   
Proposició juridicoeconòmica.  
La documentació que hi haja en aquest sobre serà objecte de valoració als efectes d'aprovació del programa i adjudicació de la condició d'urbanitzador.  
Sobre B. Es presentarà amb el títol de documentació i contindrà la documentació següent:  
Si concorreguera una societat o empresa, haurà de presentar escriptura de constitució de la societat inscrita en el registre mercantil. Si es tracta d'una agrupació d'interés urbanístic, es presentarà l'escriptura de constitució, així com la inscripció en el Registre d'Agrupacions d'Interés Urbanístic dependent de la conselleria competent en urbanisme.  
Els qui compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre mercantil o registre públic corresponent.  
Quan l'oferidor actue en nom propi i siga empresa individual, haurà de presentar DNI o fotocòpia legalitzada.  
Resguard acreditatiu de la fiança provisional.  
Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
Els documents que acrediten els requisits de solvència tècnica i professional, econòmica i financera  
Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i l'execució del programa d'actuació integrada, amb renúncia expressa, si procedeix, al fur jurisdiccional estranger que poguera correspondre-li.  
Declaració jurada o acta notarial acreditativa d'haver-se practicat o intentat practicar els avisos a què es refereix l'article 134.4. En tot cas, amb caràcter previ a l'adjudicació, l'ajuntament requerirà l'adjudicatari proposat que justifique la documentació íntegra de tals extrems.  
En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'haver d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha de tenir la representació de la unió davant l'administració, així com el compromís formal de constituir-se en unió temporal d'empreses en cas de resultar adjudicataris.  
Cada concursant no podrà presentar més d'una proposició, ni formular variants. Tampoc no podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no admissió de totes les propostes de programa presentades per aquest.  
Els criteris d'adjudicació al programa seran els següents:  
Major percentatge de sòl propietat de l'aspirant a urbanitzador: 20 punts.  
Import de les càrregues d'urbanització, expressat en euros per metre quadrat d'edificabilitat: 20 punts.   
Major col·laboració dels propietaris afectats: 15 punts  
Compromís d'edificació simultània a la urbanització dels solars: 15 punts.  
Terminis d'execució del programa d'actuació integrada: 10 punts   
Coeficient de canvi a efectes de pagament en terrenys: 10 punts.   
Compromisos addicionals assumits voluntàriament i a càrrec seu per l'urbanitzador: 10 punts.  
Garanties:  
Provisional: 2 per cent de l'estimació aproximada de les càrregues del programa, IVA no inclòs, la qual puja a la quantitat d'un milió trenta mil dos-cents huit euros (1.030.208,00 €)  
Definitiva: 10 per cent del valor de les càrregues d'urbanització, IVA no inclòs, del programa d'actuació integrada aprovat.   
Les despeses del present anunci aniran a càrrec de l'adjudicatari.  
L'expedient queda a disposició de qui vulga examinar-lo en el Departament d'Urbanisme de l'Ajuntament de Xàtiva, en horari d'oficina.  
Xàtiva, 21 de setembre de 2007.- L'alcalde: Alfonso Rus Terol.